**Fideograffydd**

Ffi o £1000
Dau fideo erbyn Rhagfyr 2024

Dyddiad Cau: 19 Gorffennaf 2024

Mae *Poetry Wales* yn chwilio am fideograffydd llawrydd i greu dwy ffilm dros y cyfnod Mehefin - Rhagfyr 2024, gyda'r rhan fwyaf o'r gwaith ffilmio yn digwydd dros yr haf.

Cyfnodolyn a gyhoeddir deirgwaith y flwyddyn yw *Poetry Wales*. Mae'n cyhoeddi barddoniaeth gyfoes gan rai o'r enwau mwyaf cyffrous ym myd barddoniaeth o bob cwr o'r byd. Yn 2025 byddwn yn dathlu trigain mlynedd o'r cyhoeddiad, a chyda chymorth Grant Cynulleidfaoedd Newydd Cyngor Llyfrau Cymru, mae’n bleser gennym gael cyhoeddi nifer o gyfleoedd cyfnod penodol i'n helpu i gynhyrchu rhifynnau cyntaf Cyfrol 60 a dathlu ein trigainmlwyddiant.

Disgrifiad Swydd

Rydym yn chwilio am Fideograffydd a all:

* Gyda mewnbwn gan olygydd a rheolwr y cylchgrawn, greu tair ffilm fer 10-15 munud o hyd, yn cynnwys cyfweliadau â chyn-olygyddion i ddathlu trigainmlwyddiant *Poetry Wales*.
* Golygu a chynhyrchu'r fideos hyn hyd at safon broffesiynol

Ein hymgeisydd delfrydol fydd rhywun sydd:

* Yn fideograffydd proffesiynol â phortffolio cryf o waith
* Yn cwblhau gwaith o fewn terfynau amser
* Â phrofiad bywyd o hiliaeth, ableddiaeth, trawsffobia, homoffobia ac/neu dlodi

Mae Poetry Wales bob amser yn agored i ystyried buddsoddi mewn rhywun a all ddangos potensial datblygu i ni yn y rôl hon, er efallai na fyddant yn gallu dangos pob un o’r meini prawf delfrydol a restrir uchod.

Telerau ac Amodau

Ffi: £1000

Cyfnod: Gorffennaf/Awst 2024 – Rhagfyr 2024

Oriau Gwaith: Gallwch ffitio'r gwaith hwn o amgylch eich ymrwymiadau eraill. Fodd bynnag, bydd gofyn ichi ymuno â ni mewn dau gyfarfod o leiaf i gynllunio'r fideos. Cynhelir y cyfarfodydd hynny, a fydd yn para tua 1.5 awr, ar brynhawn Llun i Gwener.

Lleoliad: Gweithio o bell, gyda'r dewis o weithio yn swyddfa Pen-y-bont ar Ogwr

I ymgeisio

Rydym yn gofyn i bob ymgeisydd anfon dwy neu dair enghraifft o waith a gynhyrchwyd gennych o'r blaen, ynghyd â llythyr cyflwyno byr heb fod dros ddwy dudalen o hyd **NEU** fideo ohonoch chi'ch hun heb fod yn fwy na phum munud o hyd. Nid ydym yn ffafrio'r naill na’r llall, a byddwn yn hapus i dderbyn y ddau fformat, felly mae rhyddid ichi ddewis y fformat sy'n gweddu orau ichi.

Yn eich llythyr cyflwyno neu eich fideo, dywedwch wrthym amdanoch chi, y profiadau, y sgiliau a'r rhinweddau sydd gennych sy'n berthnasol i'r swydd, a rhannu rhywfaint o'ch gweledigaeth ar gyfer fideos ein trigainmlwyddiant

Os ydych chi'n meddwl y byddech ar eich gorau yn ymgeisio mewn fformat arall, cysylltwch â ni. Mae ein prosesau recriwtio yn hyblyg ar yr amod eu bod yn parhau i fod yn deg â phawb, felly rhowch wybod inni a oes ffordd arall inni saernïo eich cais neu gyfweliad i gyd-fynd â'ch anghenion gwybyddol penodol.

Bydd ymgeiswyr yn cael eu rhoi ar y rhestr fer ac yn cael eu cyfweld trwy Zoom.

**Gwnewch gais yn Saesneg.**

Anfonwch eich cais at info@poetrywales.co.uk erbyn **19 Gorffennaf 2024**.